Kristoff til VG: - Håper jeg klarer meg
Håpet er at det skal bidra til at smertene han har slitt med i magen de siste dagene, ikke blir like voldsomme i dag.Alder: 27 år (5. juli 1987 i Stavanger) Idrett: Sykling Profflag: Katjusja (Russland) Utvalgte meritter: Milano - Sanremo (2014), OL-bronse (2012), NM-gull (2007 og 2011). Tok sin første proffseier da han vant 3. etappe i rittet De Panne-Koksijde i 2012. Kilde: NTB I går hadde nordmannen så vondt at han på et tidspunkt vurderte å bryte Tour de France. I dag venter en betydelig tøffere etappe. - Det gikk fint. Jeg har litt vondt i magen, men det hadde jeg før start i går også. Om det holder seg på dette nivået, så går det greit, sa nordmannen idet han kom ut av lagbussen som første Katjusja-rytter i 12-tiden. Han svarte på spørsmål fra VG, TV 2, NRK og dansk TV 2. Deretter tok han seg tid til en ung, norsk sykkelentusiast som ville ta en «selfie» med forbildet i Frankrike. - Jeg har ikke så god magefølelse, men håper at jeg skal klare meg. Akkurat nå kjennes det «greit nok» ut. Om jeg får like vondt som i går, men tidligere på etappen, så blir det problem. Men om jeg overlever halve etappen, så tror jeg det skal gå greit, sier Kristoff til VGs journalist i Mulhouse. - Gruer du deg? - Ja, iallfall om jeg får like vondt som i går. Kristoff får i seg næring, og går ikke mer på do enn vanlig, sier han. I går fikk han kraftige smerter etter en cola underveis på etappen. - Det gikk bedre med vann. Jeg holder meg til vann i dag, sier 27-åringen. - Hvordan er «magefølelsen» før det som venter deg i dag? - Jeg har ikke så god magefølelse, men håper at jeg skal klare meg. Akkurat nå kjennes det «greit nok» ut. Dersom Kristoff klamrer seg med over fjellene i dag, venter en kjærkommen hviledag i Tour-en i morgen. Det er gulroten nordmannen sikler på. I dag skal rytterne sykle drøyt 160 kilometer. I løpet av strekningen skal de over én tredjekategoristigning, to andrekategoristigninger - og hele fire førstekategoristigninger. Etappen avsluttes opp til La Planche des Belles Filles på 1035 meter.
Alexander Kristoff (27) har tatt dobbel dose av medisinen imodium, og dropper cola under dagens etappe.